ROMÂNIA

JUDEŢUL TIMIŞ

CONSILIUL LOCAL AL MUNICIPIULUI LUGOJ

**HOTĂRÂREA**

**privind aprobarea noii durate și a cheltuielilor estimate în scopul asigurării finalizării integrale din fonduri proprii ale proiectului „Achiziție de mijloace de transport public - autobuze electrice 10 m, Lugoj”, SMIS 129398**

Consiliul Local al Municipiului Lugoj;

Având în vedere referatul Direcției investiții, finanțări – Serviciul finanțări și implementare alte programe nr. 16/115498/(RI19)617 din 20.11.2024;

Având în vedere referatul nr. 16/115639/(RI19)623 din 20.11.2024 al Primarului Municipiului Lugoj - inițiator al proiectului de hotărâre;

Având în vedere Proiectul de hotărâre nr. 205 din 20.11.2024 privind aprobarea noii durate și a cheltuielilor estimate în scopul asigurării finalizării integrale din fonduri proprii ale proiectului „Achiziție de mijloace de transport public - autobuze electrice 10 m, Lugoj”, SMIS 129398;

Luând în considerare raportul de specialitate nr. 16/116345/(RI19)636 din 21.11.2024 întocmit de Direcția investiții, finanțări – Serviciul finanțări și implementare alte programe;

Luând în considerare avizul nr. 115 din 26.11.2024 al Comisiei activități economico – financiare, agricultură, comerț, turism, activități social – culturale, tineret și sport și a celorlalte Comisii de specialitate ale Consiliului Local al Municipiului Lugoj;

Luând în considerare prevederile Instrucțiunii AMPOR nr. 216/18.09.2024 privind modificarea unor termene menționate în cuprinsul Instrucțiunii AMPOR nr. 207/31.10.2023 (Acțiuni AM/OI de pregătire în vederea închiderii Programului Operațional Regional 2014-2020);

Ținând cont de Ordinul Ministerului Dezvoltării Regionale și Administrației Publice nr. 4869 din 23.10.2019;

Luând în considerare Hotărârea Consiliului Local nr. 350 din 08.12.2023 privind aprobarea noii durate și a cheltuielilor estimate în scopul asigurării finalizării integrale din fonduri proprii ale proiectului „Achiziție de mijloace de transport public - autobuze electrice 10 m, Lugoj”, SMIS 129398;

Ținând cont de Hotărârea Consiliului Local nr. 137 din 26.07.2018 privind aprobarea participării UAT Municipiul Lugoj, ca partener în cadrul Proiectului “Achiziție de mijloace de transport public – autobuze electrice”, cu modificările ulterioare;

Luând în considerare prevederile Instrucțiunii nr. 207/31.10.2023 de pregătire în vederea închiderii Programului Operațional Regional 2014 – 2020;

Luând în considerare prevederile O.U.G. nr. 36/2023 privind stabilirea cadrului general pentru închiderea programelor operaţionale finanţate în perioada de programare 2014 - 2020, cu modificările ulterioare;

Ținând cont de prevederile Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, modificată şi completată;

În conformitate cu art. 20 și art. 44 alin. (1) din Legea nr. 273/2006 privind finanţele publice locale, modificată şi completată;

În conformitate cu art. 129 alin. (2) lit. b) și alin. (4), art. 136 și art. 139 alin. (3) lit. a) din O.U.G. nr. 57/2019 privind Codul administrativ, cu modificările și completările ulterioare;

În temeiul art. 196 alin. (1) lit. a) și art. 243 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R E Ș T E :**

**Art.1. -** Se prelungește durata implementării proiectului „Achiziție de mijloace de transport public - autobuze electrice 10 m, Lugoj”, SMIS 129398, până la data de 31.12.2025.

**Art.2.** - Se aprobă valoarea totală a cheltuielilor estimate necesare în vederea finalizării proiectului, pentru perioada 01.01.2025 – 31.12.2025, în suma de 2.470.464 lei, ce urmează a fi suportată integral din bugetul local al Municipiului Lugoj.

**Art.3.** - Îndeplinirea prevederilor prezentei hotărâri se încredinţează Serviciului finanțări și implementare alte programe.

**Art.4.** - Prezenta hotărâre se comunică:

- Instituţiei Prefectului, judeţul Timiş;

- Primarului Municipiului Lugoj;

- Direcţiei juridice;

- Direcției management financiar;

- Direcției investiții, finanțări;

- Serviciului finanțări și implementare alte programe;

- Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

Mihai Agache SECRETARUL GENERAL AL MUNICIPIULUI

Dan Ciucu

**Nr. 195 din 28.11.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 19 |
| 3. | Număr voturi pentru | 19 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |